Un nou golden buzz la Românii au talent 2024! O concurentă a reușit să uimească pe toată lumea când a apărut pe scenă. Jurații și publicul au trecut prin emoții de nedescris când au privit momentul tinerei de 20 de ani. Andra nu s-a putut abține și a izbucnit în lacrimi!
Vineri seară, 15 martie 2024, jurații de la Românii au talent au avut din nou parte de momente emoționante. O concurentă a reușit să ia golden buzz din partea lui Smiley şi Pavel Bartoş, prezentatorii emisiunii.
Vâlceanu Iulia Andreea aka VILIA, în vârstă de 20 de ani, din Satu Mare, le-a dat șat-mat tuturor. Momentul ei a fost cu totul fascinant, motiv pentru care unul dintre prezentatorii Românii au talent nu s-a putut abține să nu-i răsplătească talentul. Pavel Bartoș a apăsat butonul auriu înaintea juraților.
Vâlceanu Iulia Andreea, studentă la Psihologie, a mărturisit că pasiunea sa pentru muzică a început când era doar o copilă. Chiar mama sa a îndrumat-o spre muzică.
"Sunt singer – songwriter. Scriu piese, apoi le cânt. Nu am mai fost la TV. Pasiunea pentru muzică a venit de când eram foarte mică, mereu aveam muzica în jurul meu, părinţii mei sunt jurişti, dar mama cânta la chitara din facultate. Ea m-a învăţat să cânt. Pe la 11-12 ani am început să compun piese, ca o modalitate de exprimare, ca un jurnal.
Sunt foarte emoţionată, mai ales că Smiley canta piese de o viaţă. O să cânt în seara asta ceva compus de mine. Mereu am avut reţineri, mi-e frică şi de prieteni, dar de juraţii de la Românii au talent… Vedem ce o să iasă", a spus tânăra când a urcat pe scena de la Românii au talent.
Momentul său a fost unul unic, iar jurații abia dacă și-au găsit cuvintele în fața tinerei de 20 de ani.
Andra: "Vaaai! Ce-ai făcut cu noi… Ai făcut oamenii din sală să plângă, ne-ai ridicat în picioare! Într-o lume plină de zgomot, tu eşti acea notă pură care ajunge direct la suflet"
Andi Moisescu: "Uau, versurile sunt absolut superbe! Pare o compoziţie dintr-o lume pe care o credeam pierdută, uitată… Mai avem foarte puţin până la muzica făcută doar din emoticoane, dar e frumos să descoperi că încă se scriu versuri din suflet. E cu totul alt sens în povestea asta, mi-a mers la suflet"
Mihai Bobonete: "Eu îţi prevăd un viitor foarte mare în muzică. Vedem atât de multe talente aici, mai auzim oameni care vin să cânte compoziţii proprii, dar e foarte rar să se întâmple să le şi reţinem. Te felicit, bravo!"
Dragoş: "Iulia, cred că eşti o povestitoare, în primul rând. Foloseşti muzica, emoţia şi intelectul. Foarte rar se întâmplă ca un artist să le aibă pe toate. Atunci când toate aceste trei elemente sunt puse împreună la acelaşi nivel se întâmplă ca artiştii să treacă dincolo de ecrane, de suflete".
Pavel și Smiley nu au mai așteptat ca jurații să-și termine discursurile și i-au oferit tinerei artiste golden buzz. Astfel, Vâlceanu Iulia Andreea s-a calificat direct în semifinalele emisiunii de la PRO TV.
Smiley: "Vrem şi noi să facem ceva pentru tine: Pavele, te rog frumos!" (n.r l-a îndemnat să apese butonul auriu)
Pavel Bartos: "Mă bucur că am putut apăsa golden buzz înaintea juraţilor".